# NÁRODNÁ RADA SLOVENSKEJ REPUBLIKY

**IX. volebné obdobie**

KNR-VFR-2259/2024-22

**497a**

# S p o l o č n á    s p r á v a

výborov Národnej rady Slovenskej republiky o výsledku prerokovania vládneho návrhu zákona o štátnom rozpočte na rok 2025 a návrhu rozpočtu verejnej správy na roky 2025 až 2027 (tlač 497)

Výbor Národnej rady Slovenskej republiky pre financie a rozpočet ako gestorský výbor (ďalej len „gestorský výbor“) podáva **spoločnú správu** výborov Národnej rady Slovenskej republiky **k vládnemu návrhu zákona o štátnom rozpočte na rok 2025 a návrhu rozpočtu verejnej správy na roky 2025 až 2027 (tlač 497)** Národnej rade Slovenskej republiky v súlade s § 6 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

**I.**

Predseda Národnej rady Slovenskej republiky svojím rozhodnutím č. 584 z 21. októbra 2024 pridelil vládny návrh zákona o štátnom rozpočte na rok 2025 a návrh rozpočtu verejnej správy na roky 2025 až 2027 **(tlač 497)** všetkým výborom Národnej rady Slovenskej republiky *(okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu)*.

Zároveň určil ako gestorský výbor - Výbor Národnej rady Slovenskej republiky pre financie a rozpočet, ktorému výbory Národnej rady Slovenskej republiky podajú stanovisko o výsledku prerokovania vládneho návrhu zákona.

Všetky výbory Národnej rady Slovenskej republiky, ktorým bol vládny návrh zákona o štátnom rozpočte na rok 2025 a návrh rozpočtu verejnej správy na roky 2025 až 2027 **(tlač 497)** pridelený, podali gestorskému výboru stanovisko o výsledku prerokovania vládneho návrhu zákona.

Podľa § 4 ods. 3 a § 30aa ods. 2 zákona č. 523/2004 Z. z. o  rozpočtových pravidlách verejnej správy a o zmene a doplnení niektorých zákonov v znení neskorších predpisov Národná rada Slovenskej republiky

1. berie na vedomie návrh rozpočtu verejnej správy na roky 2025 až 2027 a
2. schvaľuje návrh limitov verejných výdavkov na roky 2025 až 2027 a limity verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy.

Gestorský výbor zobral na vedomie Stanovisko Najvyššieho kontrolného úradu Slovenskej republiky k návrhu štátneho rozpočtu na rok 2025 **(tlač 583)**.

**II.**

**Výsledok prerokovania vládneho návrhu zákona o štátnom rozpočte**

**na rok 2025 (tlač 497)**

1. **K návrhu zákona**

Návrh zákona o štátnom rozpočte na rok 2025 **(tlač 497)** **odporučili** Národnej rade Slovenskej republiky **schváliť** príslušné výbory nasledovne:

1. **Súhlas a odporúčanie schváliť návrh zákona o štátnom rozpočte bez pripomienok** vyjadrili nasledovné výbory:

* Ústavnoprávny výbor NR SR
* Výbor NR SR pre hospodárske záležitosti
* Výbor NR SR pre pôdohospodárstvo a životné prostredie
* Výbor NR SR pre zdravotníctvo
* Výbor NR SR pre obranu a bezpečnosť
* Výbor NR SR pre sociálne veci
* Výbor NR SR pre vzdelávanie, vedu, mládež, športa cestovný ruch
* Výbor NR SR pre kultúru a médiá
* Výbor NR SR pre ľudské práva a národnostné menšiny
* Výbor NR SR pre európske záležitosti
* Výbor NR SR pre verejnú správu a regionálny rozvoj
* Zahraničný výbor NR SR

1. **Súhlas a odporúčanie schváliť návrh zákona o štátnom rozpočte s pripomienkami** vyjadril nasledovný výbor:

* Výbor NR SR pre financie a rozpočet

1. **Platné uznesenie nebolo prijaté** (pretože **nezískalo** **potrebný súhlas nadpolovičnej väčšiny prítomných poslancov** príslušného výboru podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov) v nasledujúcom výbore:

* žiadny výbor

1. **Platné uznesenie nebolo prijaté** (výbory nehlasovali, nakoľko podľa § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **neboli uznášaniaschopné)** v nasledujúcom výbore:

* žiadny výbor

1. **K návrhu rozpočtov kapitol:**

Návrhy rozpočtov jednotlivých rozpočtových kapitol boli **schválené výbormi** nasledovne:

1. **V predloženej podobe a bez návrhov na zmeny v rozpočtových kapitolách** boli gestorskými výbormi schválené kapitoly:

##### Výbor NR SR pre financie a rozpočet:

* *Kancelária Národnej rady Slovenskej republiky,*
* *Ministerstvo investícií, regionálneho rozvoja a informatizácie Slovenskej republiky,*
* *Úrad podpredsedu vlády Slovenskej republiky pre Plán obnovy a znalostnú ekonomiku,*
* *Najvyšší kontrolný úrad Slovenskej republiky,*
* *Ministerstvo financií Slovenskej republiky,*
* *Všeobecná pokladničná správa*

##### Ústavnoprávny výbor NR SR:

* *Kancelária prezidenta Slovenskej republiky*
* *Kancelária Ústavného súdu Slovenskej republiky*
* *Kancelária Najvyššieho súdu Slovenskej republiky*
* *Kancelária Súdnej rady Slovenskej republiky*
* *Generálna prokuratúra Slovenskej republiky*

## Ministerstvo spravodlivosti Slovenskej republiky

## Kancelária Najvyššieho správneho súdu Slovenskej republiky

* **Výbor NR SR pre hospodárske záležitosti:**
  + - *Ministerstvo hospodárstva Slovenskej republiky*
    - *Ministerstvo dopravy Slovenskej republiky*
    - *Úrad pre normalizáciu, metrológiu a skúšobníctvo Slovenskej republiky*
    - *Úrad pre reguláciu sieťových odvetví Slovenskej republiky*
    - *Národný jadrový fond na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi*
    - *Úrad priemyselného vlastníctva Slovenskej republiky*
    - *Úrad jadrového dozoru Slovenskej republiky*
    - *Protimonopolný úrad Slovenskej republiky*
    - *Úrad pre verejné obstarávanie*

##### Výbor NR SR pre pôdohospodárstvo a životné prostredie:

* *Ministerstvo pôdohospodárstva a rozvoja vidieka Slovenskej republiky*
* *Ministerstvo životného prostredia Slovenskej republiky*
  + - * + *Úrad geodézie, kartografie a katastra Slovenskej republiky*

##### Výbor NR SR pre verejnú správu a regionálny rozvoj:

*Úrad vlády Slovenskej republiky*

*Ministerstvo vnútra Slovenskej republiky*

*Štatistický úrad Slovenskej republiky*

* + - * + *Úrad pre územné plánovanie a výstavbu Slovenskej republiky*

##### Výbor NR SR pre sociálne veci:

*Ministerstvo práce, sociálnych vecí a rodiny Slovenskej republiky*

* + **Výbor NR SR pre zdravotníctvo:**
    - *Ministerstvo zdravotníctva Slovenskej republiky*

##### Výbor NR SR pre obranu a bezpečnosť:

* + - * *Ministerstvo obrany Slovenskej republiky*
* *Ministerstvo vnútra Slovenskej republiky* – s osobitným zreteľom na ochranuverejného poriadku a bezpečnosti
* *Správa štátnych hmotných rezerv Slovenskej republiky*
* *Národný bezpečnostný úrad*
* *Slovenská informačná služba*

##### Výbor NR SR pre ľudské práva a národnostné menšiny:

* + - * *Všeobecná pokladničná správa*

*- Kancelária verejného ochrancu práv,*

*- Ústav pamäti národa,*

* + - * *Úrad na ochranu osobných údajov,*
      * *Ústav pamäti národa,*
      * *Slovenské národné stredisko pre ľudské práva,*
      * *Úrad komisára pre deti,*
      * *Úrad komisára pre osoby zo zdravotným postihnutím*
      * *Úrad na ochranu oznamovateľov*
    - **Výbor NR SR pre vzdelávanie, vedu, mládež, šport a cestovný ruch:**
    - *Ministerstvo školstva, výskumu, vývoja a mládeže Slovenskej republiky*
    - *Ministerstva cestovného ruchu a športu Slovenskej republiky*
    - *Slovenská akadémia vied*

##### Zahraničný výbor NR SR:

* + *Ministerstvo zahraničných vecí a európskych záležitostí Slovenskej republiky*
* **Výbor NR SR pre kultúru a médiá:**

## Ministerstvo kultúry Slovenskej republiky

## Všeobecná pokladničná správa - Rada pre mediálne služby

* **Výbor NR SR pre európske záležitosti:**
* *vládny návrh zákona o štátnom rozpočte na rok 2025 a návrh rozpočtu verejnej správy na roky 2025 až 2027 z hľadiska primeranosti výdavkov spolufinancovaných z prostriedkov Európskej únie*

### Stanoviská výborov Národnej rady Slovenskej republiky, ktorým návrh zákona nebol pridelený:

### v predloženej podobe a bez návrhov na zmeny v rozpočtových kapitolách bola Osobitným kontrolným výborom NR SR na kontrolu činnosti SIS schválená kapitola:

* + - *Slovenská informačná služba*

**III.**

**Pozmeňujúce a doplňujúce návrhy k   p a r a g r a f o v é m u  zneniu**

**a k prílohám vládneho návrhu zákona o štátnom rozpočte na rok 2025**

**a k** **návrhu rozpočtu verejnej správy na roky 2025 až 2027**

Z uznesení výborov Národnej rady Slovenskej republiky uvedených pod bodom II. tejto správy vyplývajú nasledovné pozmeňujúce a doplňujúce návrhy k vládnemu návrhu zákona o štátnom rozpočte na rok 2025, ako aj k návrh rozpočtu verejnej správy na roky 2025 až 2027:

**1.** V § 4 ods. 1 sa suma „12 928 409 703 eur“ znižuje o sumu 95 859 287 eur.

Objem záväzkov štátu na splátky istín štátneho dlhu sa mení z dôvodu zmeny výšky hotovostného schodku štátneho rozpočtu vyplývajúceho z ďalších bodov pozmeňujúceho návrhu. Úprava sa premietne aj v rozpočte verejnej správy na roky 2025 až 2027.

**Výbor NR SR pre financie a rozpočet**

***Gestorský výbor odporúča schváliť.***

**2.** V prílohe č. 1 v riadku „v tom: daň z príjmov fyzickej osoby“ sa suma „708 226 000“ znižuje o sumu 64 000 eur, v riadku „daň z príjmov vyberaná zrážkou“ sa suma „511 184 000“ znižuje o sumu 611 000 eur, v riadku „v tom: daň z pridanej hodnoty“ sa suma „11 668 093 000“ znižuje o sumu 5 737 000 eur a v riadku „Iné dane“ sa suma „744 662 000“ znižuje o sumu 21 290 000 eur.

Zmeny v daňových príjmoch sa premietnu aj v súčtových riadkoch prílohy č. 1 Bilancia príjmov a výdavkov štátneho rozpočtu na rok 2025 a v paragrafovom znení zákona o štátnom rozpočte na rok 2025.

Daňové príjmy štátneho rozpočtu sa znižujú o sumu 27 702 000 eur.

V súvislosti s pozmeňujúcim a doplňujúcim návrhom k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony v znení neskorších predpisov (tlač 501) sa upravujú sadzby vybraných daní.

V súvislosti s pozmeňujúcim a doplňujúcim návrhom k vládnemu návrhu zákona, ktorým sa mení a dopĺňa zákon č. 507/2023 Z. z. o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov (tlač 477) sa zavádza osobitný spôsob zdanenia výnosov vyplácaných zo štátnych dlhopisov.

Zároveň sa v daňových príjmoch premietajú úpravy súvisiace s prijatím poslaneckého návrhu novely zákona č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 452), ktorou sa zavádza príspevok na športovú činnosť dieťaťa a prijatím poslaneckého návrhu novely zákona č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 447), ktorou sa zavádza zmena sociálnych odvodov pre sezónnych pracovníkov reštaurácií, pohostinstiev a ubytovacích zariadení. Novela Zákonníka práce (tlač 447) sa premietne okrem štátneho rozpočtu aj v rozpočte Sociálnej poisťovne a následne v rozpočte verejnej správy na roky 2025 až 2027. Uvedené zmeny legislatívy (tlač 447 a 452) sa premietnu aj do bilancie obcí a VÚC v rámci rozpočtu verejnej správy na roky 2025 až 2027.

V daňových príjmoch sa premieta aj aktualizácia vplyvu vyplývajúceho zo zákona č. 278/2024 Z. z. ktorým sa menia a dopĺňajú niektoré zákony v súvislosti s ďalším zlepšovaním stavu verejných financií vzhľadom na oslobodenie úrokových výnosov od osobitného odvodu z regulovaných činností.

Zmena daňových príjmov štátneho rozpočtu sa premieta do výšky hotovostného schodku štátneho rozpočtu.

Prijatím poslaneckého návrhu novely zákona č. 543/2002 Z. z. o ochrane prírody a krajiny v znení neskorších predpisov (tlač 446) sa posúva

povinnosť skládkovať výstup z úpravy zmesového odpadu, ktorý spĺňa parameter biologickej stability k 1. januáru 2027 pre tie obce, ktoré nie sú pripravené pristúpiť k tejto povinnosti od 1. januára 2025. Uvedená zmena neovplyvňuje štátny rozpočet, premietne sa však v rozpočte verejnej správy na roky 2025 až 2027, a to prostredníctvom Environmentálneho fondu a následne v bilancii obcí na roky 2025 až 2027.

Všetky vyššie uvedené zmeny sa premietnu do úpravy rozpočtu verejnej správy na roky 2025 až 2027.

**Výbor NR SR pre financie a rozpočet**

***Gestorský výbor odporúča schváliť.***

**3.** V prílohe č. 2 v kapitole Všeobecná pokladničná správa sa suma príjmov spolu „24 908 453 386“ znižuje o sumu 27 702 000 eur.

Zmena príjmov v kapitole Všeobecná pokladničná správa sa premietne aj v riadku „Spolu“ v stĺpci „Príjmy spolu“.

Príjmy kapitoly Všeobecná pokladničná správa sa znižujú v nadväznosti na zmeny v daňových príjmoch.

**Výbor NR SR pre financie a rozpočet**

***Gestorský výbor odporúča schváliť.***

**4.** V prílohe č. 3 v kapitole Všeobecná pokladničná správa sa suma výdavkov spolu „7 846 009 276“ znižuje o sumu 123 561 287 eur a suma výdavkov spolu bez prostriedkov podľa § 17 ods. 4 zákona č. 523/2004 Z. z. a prostriedkov z rozpočtu EÚ a prostriedkov z Plánu obnovy a odolnosti „7 846 009 276“ sa znižuje o sumu 123 561 287 eur.

Zmena výdavkov v kapitole Všeobecná pokladničná správa sa premietne aj v riadku „Spolu“. Zároveň sa zmena vykonaná v prílohe č. 3 premieta aj v prílohe č. 1 a v paragrafovom znení zákona o štátnom rozpočte na rok 2025.

V nadväznosti na uvedené úpravy sa v návrhu uznesenia Národnej rady Slovenskej republiky k rozpočtu verejnej správy na roky 2025 až 2027 v bode B.1. suma limitu verejných výdavkov na rok 2025 „61 150 242 188“ znižuje o sumu 6 883 000 eur, suma limitu verejných výdavkov na rok 2026 „62 120 299 634“ sa znižuje o sumu 26 875 416 eur a suma limitu verejných výdavkov na rok 2027 „63 109 523 018“ sa znižuje o sumu 38 319 108 eur.

Zároveň sa v prílohe k návrhu uznesenia Národnej rady Slovenskej republiky k rozpočtu verejnej správy na roky 2025 až 2027 upravia limity verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy na rok 2025, a to za štátny rozpočet sa suma „23 455 548 832“ znižuje o sumu 123 561 287 eur, za Sociálnu poisťovňu sa suma „14 733 431 628“ zvyšuje o sumu 74 815 eur a za verejné zdravotné poistenie sa suma „5 800 713 122“ zvyšuje o sumu 111 924 472 eur. Uvedené zmeny sa premietnu aj v súčtovom riadku „Limit verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy na rok 2025“.

Výdavky kapitoly Všeobecná pokladničná správa sa znižujú o sumu 123  561 287 eur.

V nadväznosti na novelu zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, ktorou sa navracia zákonom ustanovená minimálna výška základnej zložky mzdy zdravotníckeho pracovníka, sa výdavky kapitoly Všeobecná pokladničná správa znižujú o sumu 111 924 472 eur.

V tejto súvislosti sa zmena premietne aj vo výdavkoch súhrnného rozpočtu za vykonávanie verejného zdravotného poistenia.

Z dôvodu zachovania schodku rozpočtu verejnej správy na rok 2025 na úrovni 4,72 % v metodike ESA 2010 sa v nadväznosti na zníženie príjmov rozpočtu verejnej správy znižujú výdavky kapitoly Všeobecná pokladničná správa o sumu 11 636 815 eur. Úprava sa prejaví aj v rozpočte verejnej správy na roky 2025 až 2027 v metodike ESA 2010, aby nedošlo k zmene schodku vo fiškálnom rámci na roky 2025 až 2027 na akruálnej báze.

Zmena výdavkov štátneho rozpočtu sa premieta aj do výšky hotovostného schodku štátneho rozpočtu.

Prijatím poslaneckého návrhu novely zákona č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 399) sa kráti suma 13. dôchodku jeho poberateľom, ktorí získali menej ako 10 rokov dôchodkového poistenia v SR. Uvedená zmena neovplyvňuje štátny rozpočet, premietne sa však v rozpočte Sociálnej poisťovne a následne v rozpočte verejnej správy na roky 2025 až 2027.

Všetky vyššie uvedené zmeny sa premietnu do úpravy rozpočtu verejnej správy na roky 2025 až 2027.

**Výbor NR SR pre financie a rozpočet**

***Gestorský výbor odporúča schváliť.***

**5.** V prílohe č. 4 v kapitole 48 - Všeobecná pokladničná správa sa suma výdavkov spolu za kapitolu „7 846 009 276“ znižuje o sumu 123 561 287 eur a suma výdavkov na program 0HW Organizácia Všeobecná pokladničná správa „6 188 050 618“ sa znižuje o sumu 123 561 287 eur.

Zmeny výdavkov v kapitole Všeobecná pokladničná správa sa premietajú aj do prílohy č. 4 k vládnemu návrhu zákona o štátnom rozpočte na rok

2025 „Výdavky štátneho rozpočtu na realizáciu programov vlády SR a častí programov vlády SR na rok 2025“.

**Výbor NR SR pre financie a rozpočet**

***Gestorský výbor odporúča schváliť.***

**6.** V prílohe č. 6 v riadku „Rezerva na riešenie negatívnych vplyvov vývoja rozpočtového hospodárenia“ sa suma „421 485 700“ znižuje o sumu 123 561 287 eur.

Zmena rezervy sa premietne aj v riadku „Spolu“.

Zmena rezervy na riešenie negatívnych vplyvov vývoja rozpočtového hospodárenia, ktorá je rozpočtovaná v kapitole Všeobecná pokladničná správa, sa premieta aj do prílohy č. 6 k vládnemu návrhu zákona o štátnom rozpočte na rok 2025.

**Výbor NR SR pre financie a rozpočet**

***Gestorský výbor odporúča schváliť.***

**IV.**

Iné odporúčania a požiadavky výborov Národnej rady Slovenskej republiky

k návrhu zákona o štátnom rozpočte na rok 2025

a k návrhu rozpočtu verejnej správy na roky 2025 až 2027

* + - 1. Nasledovné výbory:
* Výbor NR SR pre financie a rozpočet
* Ústavnoprávny výbor NR SR
* Výbor NR SR pre hospodárske záležitosti
* Výbor NR SR pre zdravotníctvo
* Výbor NR SR pre pôdohospodárstvo a životné prostredie
* Výbor NR SR pre sociálne veci
* Výbor NR SR pre ľudské práva a národnostné menšiny
* Výbor NR SR pre vzdelávanie, vedu, mládež, športa cestovný ruch
* Výbor NR SR pre sociálne veci
* Výbor NR SR pre kultúru a média
* Výbor NR SR pre obranu a bezpečnosť
* Výbor NR SR pre verejnú správu a regionálny rozvoj
* Zahraničný výbor NR SR

**odporúčajú, aby Národná rada Slovenskej republiky požiadala vládu Slovenskej republiky** o dôsledné zabezpečovanie úloh vyplývajúcich zo schváleného štátneho rozpočtu na rok 2025.

***Gestorský výbor odporúča schváliť.***

**V.**

Výbor Národnej rady Slovenskej republiky pre financie a rozpočet ako gestorský výbor podľa § 79 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky hlasovať nasledovne:

- **spoločne k bodom 1 až 6 z časti III spoločnej správy,**

- **osobitne** **k bodu 1 z časti IV spoločnej správy**

s návrhom gestorského výboru predmetné návrhy **schváliť.**

Gestorský výbor odporúča prípadne schválené pozmeňujúce návrhy prednesené počas rozpravy a schválené hlasovaním NR SR zapracovať do uznesení uvedených v prílohe.

**VI.**

Výbor Národnej rady Slovenskej republiky pre financie a rozpočet uznesením **č. 169 z  26. novembra 2024** **zobral na vedomie** Stanovisko Najvyššieho kontrolného úradu Slovenskej republiky k návrhu štátneho rozpočtu na rok 2025 **(tlač 583)**, predložené k vládnemu návrhu zákona o štátnom rozpočte na rok 2025 podľa § 5 ods. 1 zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov.

**VII.**

Spoločná správa výborov Národnej rady Slovenskej republiky o výsledku prerokovania vládneho návrhu zákona o štátnom rozpočte na rok 2025 a návrhu rozpočtu verejnej správy na roky 2025 až 2027 **(tlač 497a)** bola schválená uznesením Výboru Národnej rady Slovenskej republiky pre financie a rozpočet **č. 179 z 26. novembra 2024**.

Gestorský výbor určil poslancov **Jána Blcháča, Daniela Karasa, Igora Váleka, Radomíra Šalitroša, Dušana Muňka a Zdenka Svobodu** za spoločných spravodajcov výboru.

Gestorský výbor navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas,**

aby predseda Najvyššieho kontrolného úradu SR **Ľubomír Andrassy** mohol uviesť Stanovisko Najvyššieho kontrolného úradu SR k návrhu štátneho rozpočtu Slovenskej republiky na rok 2025 (**tlač 583)** na schôdzi Národnej rady Slovenskej republiky.

Zároveň poveril spoločného spravodajcu – predsedu výboru **Jána Blcháča**

1. predniesť spoločnú správu na schôdzi Národnej rady Slovenskej republiky;
2. navrhnúť Národnej rade Slovenskej republiky postup pri hlasovaní v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 26. novembra 2024

**Ján Blcháč, v. r.**

**p r e d s e d a**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

IX. volebné obdobie

# K číslu: XXX

**N á v r h**

**U z n e s e n i e**

**Národnej rady Slovenskej republiky**

**z ... decembra 2024**

k vládnemu návrhu zákona o štátnom rozpočte na rok 2025 **(tlač 497)**

###### Národná rada Slovenskej republiky

po prerokovaní vládneho návrhu zákona o štátnom rozpočte na rok 2025 **(tlač 497)** v druhom a treťom čítaní

### s c h v a ľ u j e

vládny návrh zákona o štátnom rozpočte na rok 2025.

### ž i a d a

**vládu Slovenskej republiky**

dôsledne zabezpečovať úlohy vyplývajúce zo schváleného štátneho rozpočtu na rok 2025.

NÁRODNÁ RADA SLOVENSKEJ REPUBLIKY

IX. volebné obdobie

# K číslu: XXX

**N á v r h**

**U z n e s e n i e**

**Národnej rady Slovenskej republiky**

**z ... decembra 2024**

**k rozpočtu verejnej správy na roky 2025 až 2027**

**Národná rada Slovenskej republiky**

po prerokovaní rozpočtu verejnej správy na roky 2025 až 2027

1. **b e r i e n a  v e d o m i e**

rozpočet verejnej správy na roky 2025 až 2027;

1. **s c h v a ľ u j e**

B.1.limit verejných výdavkov na rok 2025 v sume 61 143 359 188 eur

limit verejných výdavkov na rok 2026 v sume 62 093 424 218 eur

limit verejných výdavkov na rok 2027 v sume 63 071 203 910 eur;

B.2.limity verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy na rok 2025 uvedených v prílohe tohto uznesenia;

1. **s p l n o m o c ň u j e**

***vládu Slovenskej republiky***

upraviť limity verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy na rok 2025 a uvedených v prílohe tohto uznesenia pri dodržaní celkového limitu verejných výdavkov.

|  |  |  |  |
| --- | --- | --- | --- |
| |  | | --- | | Príloha k uzneseniu | | Národnej rady Slovenskej republiky | | č. .../2024 |   **Limity verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy na rok 2025** |

|  |  |
| --- | --- |
| **Subjekt verejnej správy** | **Limit verejných výdavkov (v eurách)** |
| Štátny rozpočet | 23 331 987 545 |
| Sociálna poisťovňa | 14 733 506 443 |
| Národný jadrový fond | 1 536 161 |
| Environmentálny fond | 70 438 984 |
| Štátny fond rozvoja bývania | 9 856 479 |
| Úrad pre dohľad nad zdravotnou starostlivosťou | 28 349 269 |
| Národný inštitút pre hodnotu a technológie v zdravotníctve | 2 249 925 |
| Slovenský pozemkový fond | 19 954 792 |
| Slovenská televízia a rozhlas | 157 310 774 |
| Tlačová agentúra Slovenskej republiky | 6 812 307 |
| Úrad pre dohľad nad výkonom auditu | 1 652 703 |
| Audiovizuálny fond | 15 365 300 |
| Kancelária Rady pre rozpočtovú zodpovednosť | 4 211 950 |
| Železnice Slovenskej republiky | 763 647 930 |
| Agentúra pre núdzové zásoby ropy a ropných výrobkov | 58 835 555 |
| Fond na podporu vzdelávania | 1 202 142 |
| Fond na podporu umenia | 20 586 800 |
| Fond na podporu kultúry národnostných menšín | 8 017 000 |
| Fond na podporu športu | 16 052 130 |
| Fond na podporu cestovného ruchu\* | 0 |
| Eximbanka | 43 780 000 |
| Verejné vysoké školy | 1 121 940 838 |
| Verejné výskumné inštitúcie | 140 687 707 |
| Verejné zdravotné poistenie | 5 912 637 594 |
| Zdravotnícke zariadenia zaradené v ústrednej správe | 3 031 620 492 |
| MH Manažment, a. s. | 1 906 500 |
| Slovenská konsolidačná, a. s. | 11 282 008 |
| Železničná spoločnosť Slovensko, a. s. | 647 693 535 |
| Národná diaľničná spoločnosť, a. s. | 405 870 906 |
| MH Invest, s. r. o. | 60 798 762 |
| MH Invest II, s. r. o. | 2 316 868 |
| Valaliky Industrial Park, s. r. o. | 245 559 478 |
| Slovenský vodohospodársky podnik, š. p. | 154 682 270 |
| Jadrová a vyraďovacia spoločnosť, a. s. | 312 389 907 |
| Obce | 6 464 751 246 |
| Príspevkové organizácie obcí | 341 045 874 |
| Vyššie územné celky | 1 583 196 814 |
| Príspevkové organizácie vyšších územných celkov | 702 105 288 |
| Dopravné podniky | 286 739 150 |
| Zdravotnícke zariadenia v územnej samospráve | 328 888 518 |
| **Limit verejných výdavkov subjektov verejnej správy a ďalších súčastí rozpočtu verejnej správy rozpočtovaných v rozpočte verejnej správy na rok 2025** | **61 051 467 944** |

\* V nadväznosti na vládny návrh zákona o Fonde na podporu cestovného ruchu sa od 1. januára 2025 zriaďuje nová verejnoprávna inštitúcia. V tejto súvislosti sú v rozpočte kapitoly Ministerstvo cestovného ruchu a športu SR zabezpečené finančné prostriedky v sume 20 mil. eur ročne od roku 2025.